Kurnusimput

Kurnusimput (Triglidae) on simppukaloihin kuuluva heimo. Heimon lajeja tavataan kaikista lämpimistä ja lauhkeista valtameristä.

Lajit ja anatomia
Kurnusimppujen heimoon kuuluu 10 sukua ja noin 105 lajia. Varhaisimmat heimon lajien fossiilit on ajoitettu eoseenikaudelle. Ruumiinrakenteeltaan heimon kalat ovat suuripäisiä ja pitkänomaisia. Suurimmat lajit voivat saavuttaa noin metrin pituuden. Tyypillisiä piirteitä ovat jyrkkä otsaprofiili, luulevyjen suojaama pää, kaksi selkäevää, kookkaat vatsaevät ja rintaevät ja rintaevien kolme alinta ruotoa ovat pidentyneet. Kurnusimppulajit pystyvät tuottamaan kurnuttavia ääniä. Väriltään heimon kalat ovat usein punaisia, hopeanharmaita, ruskehtavia tai mustia. Selkäevässä on usein tumma täplä.

Levinneisyys ja elintavat
Kurnusimppulajeja tavataan lämpimistä ja lauhkeista vesistä Atlantista, Intian valtamerestä ja Tyynestämerestä. Ne elävät lähellä muta- tai hiekkapohjaa tai koralliriutoilla tyypillisesti alle 200 metrin syvyydessä.

Suurikokoiset heimon lajit ovat hyviä ruokakaloja.

Lähteet

Simppukalat